Igrexa de San Domingos.
As **igrexas de Pontevedra** son uns monumentos da cidade, as máis importantes son:

Igrexa de San Domingos
----------------------

*Artigo principal**:* Ruínas de San Domingos.
As ruínas de San Domingos constitúen un dos seis edificios que forman o complexo do Museo Provincial de Pontevedra. Corresponde cos restos que permanecen en pé da igrexa gótica do que no seu día foi o convento de San Domingos.

Hoxe consérvase só a cabeceira porticada, con cinco capelas correspondentes ó brazo transversal do cruceiro, mentres que a entrada ó recinto faise polo extremo oposto do cruceiro.

San Bartolomeu.
A Sociedade Arqueolóxica de Pontevedra iniciou en 1889 as xestións para a súa recuperación e declaración como Monumento Nacional, e utilizou as ruínas como sede da institución. Co tempo, a Sociedade cedeu as instalacións ó Museo de Pontevedra, en 1938, e este converteu este espazo na súa *Sección lapidar* (arqueolóxica) e dedicouno á exposición permanente de sepulcros de persoeiros históricos pontevedreses, laudas gremiais e escudos heráldicos procedentes de enterramentos na propia igrexa e de casas nobres da cidade e da provincia.

Igrexa de San Bartolomeu
------------------------

*Artigo principal**:* Igrexa de San Bartolomeu de Pontevedra.
Construída entre 1696 e 1714, polos xesuítas seguindo trazas realizadas en Roma. Foi a igrexa do colexio que os xesuítas posuíron na cidade entre 1650 e 1767, ano da súa expulsión de España.

É de planta rectangular e cruz latina. A súa fachada está decorada con columnas, repisas, fiestras e símbolos heráldicos dos Andrade, Aranda e Guimarei. Posúe interesantes retablos onde se da cita pezas de gran calidade atribuídas a Pedro de Mena, Bieito Silveira e Gambino. Na igrexa podemos encontrar a figura da patroa de Pontevedra, A Virxe do O.

O edificio antigo, chamado Edificio Sarmiento, era a sede do colexio ata a expulsión dos xesuítas.

Igrexa de San Francisco
-----------------------

San Francisco.

*Artigo principal**:* Convento de San Francisco de Pontevedra.
Construída no século XIV, esta igrexa franciscana é unha obra declarada monumento histórico-artístico en 1896. No seu interior atópase a tumba de Paio Gómez Charino, que pertence a unha das familias nobres da época.

A Igrexa foi fundada por Francisco de Asís. O edificio foi construído entre 1310 e 1360, coa axuda económica dos herdeiros de Paio Gómez Chariño.

A esta construción provocou envexa nos membros da orde dominicana, que remataran a súa igrexa dez anos antes, e que decidiron en 1380 iniciar a construción doutra igrexa máis grande que a franciscana. Este gran auxe da construción debeuse á gran cantidade de doazóns económicas de familias adiñeiradas. Despois da desamortización de Mendizábal o recinto quedou deshabitado e en 1930 o templo foi cedido por orde real.

A igrexa é de estilo gótico, e foi declarada monumento histórico-artístico en 1896. Ten planta de cruz, cunha única nave, tellado de madeira e cabeceiras con tres ábsidas poligonais, cubertas con bóvedas.

No interior, hai que destacar, a tumba de Paio Gómez Chariño e de dous matrimonios de familias nobres. Tamén é de destacar a imaxe do Nazareno (talla do século XIX) e as pinturas murais do lado esquerdo dos séculos XVI e XVIII.

Santa María a Maior.

Basílica de Santa María a Maior
-------------------------------

*Artigo principal**:* Basílica de Santa María a Maior de Pontevedra.
Pontevedra non ten catedral, é por iso que a igrexa de Santa María é considerada a principal igrexa da cidade.

Localízase no casco antigo de Pontevedra e a súa construción foi promovida por arcebispos de Santiago de Compostela e apoiada por varias familias nobres da vila, varias entidades gremiais e distintas confrarías. Construíuse seguindo os planos de Juan de los Cuetos e Diego Gil entre outros, no século XVI.

Trátase dun edificio estilo gótico con influencias do estilo manuelino portugués; destacan as súas fachadas. Está orientada cara ao oeste e presenta unha escalinata para acceder a ela. A súa estrutura é en forma de retablo. A porta sitúase no corpo central e presenta un arco de medio punto, enmarcado polas estruturas de San Pedro e San Pablo.

Inaugurouse no ano 1559 e foi designada como patrimonio da humanidade o 6 de marzo de 1931.

Peregrina.

Capela da Virxe Peregrina
-------------------------

*Artigo principal**:* Capela da Virxe Peregrina de Pontevedra.
Consiste nunha capela de planta en forma de vieira que está situada ao pé do Camiño Portugués. 

Empezouse a construír no 1778 e tratase dunha das edificacións mais simbólicas e relevantes da cidade de Pontevedra. Está dedicada a virxe que, segundo a tradición, guiaba a os peregrinos desde Baiona ata Santiago.

Aun que a patroa de Pontevedra é a Virxe do Ó, a festa mais grande é en honor á Virxe Peregrina, e celébrase o 2º domingo de agosto, sendo unha semana enteira de festas.

A Virxe sae en procesión vestida elegantemente na súa carroza tirada por nenos, e acompañando a Virxe (sentadas na carroza) nenas vestidas de peregrinas.

Santa Clara.

Convento de Santa Clara
-----------------------

*Artigo principal**:* Convento de Santa Clara de Pontevedra.
O Convento de Santa Clara é un antigo convento da Orde das Clarisas, situado no centro da cidade de Pontevedra, na rúa Santa Clara, xunto á antiga Porta de Santa Clara da antiga muralla.

San Roque.

Capela de San Roque
-------------------

*Artigo principal**:* Capela de San Roque de Pontevedra.
É unha capela neoclásica erixida na Moureira de Abaixo, preto do porto de Corvaceiras como protección contra os afectados da peste que puidesen chegar por mar. No seu interior destacan as imaxes de San Roque e San Sebastián.

Capela das Ánimas.

Capela das Ánimas
-----------------

*Artigo principal**:* Capela das Ánimas de Pontevedra.
A Capela da Ánimas é un pequeno edificio relixioso néogótico construído en 1898, situado no casco antigo da cidade de Pontevedra, na rúa das Ánimas, moi preto da praza de Curros Enríquez, no soar do antigo hospital de San Xoán de Deus. Ten unha porta cun arco oxival, acompañada de dúas ventás con arcos apuntados a cada lado.

San Xosé.

Igrexa de San Xosé de Campolongo
--------------------------------

*Artigo principal**:* Igrexa de San Xosé de Campolongo.
A igrexa de San José, do século XX, empezouse a construír en 1979 e terminouse en 1983. Foi inaugurada o 23 de outubro de 1983. Está construída sobre unha base de fermosos soportais, típicos na zona vella da cidade e chaman a atención as dúas torres que se elevan cara ao ceo, circulares. Localizada na praza da Constitución, cunha superficie de 2.665 m², supuxo un investimento de 40 millóns de pesetas, equivalente a 240.000 euros.[]

Notas
-----

1. ↑  "Tres siglos para acabar el convento y casi 800 años de Clarisas en la ciudad". *Diario de Pontevedra* (en castelán). 7 de maio de 2021.
2. ↑  "Inauguración de la iglesia de San José de Campolongo". *La Voz de Galicia* (en castelán). 23 de octubre de 2018.

Véxase tamén
------------

### Bibliografía

* Cegarra Martínez, Basilio (1999). *Guía e rutas da arte. Pontevedra*. Guías Galaxia. Vigo: Editorial Galaxia. pp. 63–69. ISBN 84-8288-329-1.
* Castillo, Ángel del (1987) [1972]. *Inventario Monumental y Artístico de Galicia (Inventario de la riqueza monumental y artística de Galicia)* (2ª ed.). A Coruña: Fundación Pedro Barrié de la Maza. ISBN 84-85728-62-9.
* Villa-amil y Castro, José (2005) [1904]. *Iglesias gallegas de la Edad Media, colección de artículos publicados por* (en castelán). Madrid: Imprenta de San Francisco de Sales (facsímile: Ed. Órbigo, A Coruña). ISBN 84-934081-5-8.


|  |  |
| --- | --- |
|  | Wikimedia Commons ten máis contidos multimedia na categoría:  ***Igrexas de Pontevedra*** |

### Outros artigos

* Mosteiro de San Salvador de Lérez
* Cemiterio de Santo Amaro de Pontevedra

| * v
* c
* e
De interese en Pontevedra |
| --- |
| Lugares senlleiros | Casco antigo •  A Moureira |
| Edificios civís | Casa das Campás •  Casa do Correo Vello •  Casa dos Vaamonde •  Pazo dos Condes de Maceda •  Pazo de Mugartegui •  Pazo de Castro Monteagudo •  Pazo de García Flórez •  Casa das Caras •  Liceo Casino •  Teatro Principal •  Casa consistorial de Pontevedra •  Palacete das Mendoza •  Pazo da Deputación de Pontevedra •  Goberno Militar de Pontevedra •  Hospital Provincial de Pontevedra •  Mansión do Marqués de Riestra •  Edificio da antiga Escola Normal •  Praza de touros •  Café Moderno •  Edificio do Banco de España •  Villa Pilar •  Instituto Valle Inclán •  Pazo de Lourizán •  Antigo Cuartel de San Fernando •  Casa dos Fonseca •  Casa de Correos •  Edificio Gran Garaje •  Edificio do Colexio Oficial de Aparelladores •  Mercado de Abastos de Pontevedra •  Edificio da Caixa de Pontevedra •  Goberno Civil de Pontevedra •  Pavillón Municipal dos Deportes •  Biblioteca Pública do Estado •  Auditorio e Pazo de Congresos e Exposicións •  Recinto Feiral de Pontevedra •  Edificio Central da Xunta de Galicia en Pontevedra •  Edificio Castelao  •  Cidade da Xustiza de Pontevedra |
| Edificios relixiosos | Basílica de Santa María a Maior •  Igrexa da Peregrina •  Convento de San Francisco •  Igrexa de San Bartolomeu •  Mosteiro de Lérez •  Ruínas de San Domingos •  Convento de Santa Clara •  Santuario das Aparicións •  Capela do Nazareno •  Capela das Ánimas •  Capela de San Roque •  Igrexa da Nosa Señora dos Praceres •  Colexio da Compañía de Xesús |
| Monumentos e esculturas | Monumento aos heroes de Ponte Sampaio •  Monumento á tertulia •  Estatua de Valle-Inclán •  Dorna •  Estatua de Teucro •  O Fiel contraste •  Papagaio Ravachol |
| Prazas e rúas | Praza da Leña •  Praza da Ferrería •  Praza do Teucro •  Praza da Verdura •  Praza da Pedreira •  Praza de Méndez Núñez •  Praza de Curros Enríquez •  Praza das Cinco Rúas •  Praza Alonso de Fonseca •  Praza do Peirao •  Praza da Peregrina •  Praza de España •  Praza de San Xosé •  Praza de Barcelos •  Praza de Galicia •  Rúa Real •  Rúa Sarmiento •  Rúa da Oliva •  Rúa Michelena •  Rúa Marqués de Riestra •  Rúa Benito Corbal •  Gran Vía de Montero Ríos •  Rúa García Camba •  Rúa Xeneral Gutiérrez Mellado •  Rúa Daniel de la Sota •  Paseo marítimo de Pontevedra |
| Pontes | Ponte da Barca •  Ponte das Correntes •  Ponte do Burgo •  Ponte dos Tirantes •  Ponte de Santiago •  Ponte da Palabra •  Ponte da Ría •  Ponte de Ponte Sampaio |
| Restos arqueolóxicos | Muralla de Pontevedra |
| Museos | Museo de Pontevedra •  Centro de Interpretación das Torres Arcebispais (CITA) •  Illa das Esculturas |
| Artes escénicas | Teatro Principal •  Auditorio e Pazo de Congresos de Pontevedra •  Centro Cultural Afundación |
| Educación e Cultura | Campus Universitario de Pontevedra •  Centro Asociado da UNED de Pontevedra •  Facultade de Belas Artes de Pontevedra •  Escola Superior de Conservación e Restauración de Bens Culturais de Galicia •  Escola de Enxeñaría Forestal de Pontevedra •  Facultade de Dirección e Xestión Pública de Pontevedra •  Facultade de Comunicación de Pontevedra •  Facultade de Fisioterapia de Pontevedra •  Facultade de Ciencias da Educación e do Deporte de Pontevedra •  Facultade de Deseño de Pontevedra •  Escola Universitaria de Enfermaría de Pontevedra •  O Garaxe Hermético •  Conservatorio profesional de música Manuel Quiroga •  Biblioteca Pública do Estado en Pontevedra •  Misión Biolóxica de Galicia |
| Parques e espazos naturais | Alameda de Pontevedra •  Parque das Palmeiras •  Parque do Gafos •  Illa das Esculturas •  Xunqueira de Alba •  Xardín botánico de Lourizán •  Praia do Lérez •  Praia de Praceres •  Ría de Pontevedra •  Río Lérez •  Río dos Gafos •  Río Rons |
| Instalacións deportivas | Pavillón Municipal dos Deportes de Pontevedra •  Centro Galego de Tecnificación Deportiva •  Estadio de Pasarón |
| Exposicións e espectáculos | Auditorio e Pazo de Congresos de Pontevedra •  Praza de touros •  Recinto Feiral |
| Hospitais | Complexo Hospitalario Universitario de Pontevedra •  Hospital Montecelo •  Hospital Provincial de Pontevedra •  Hospital Quirón Miguel Domínguez |
| Transportes | Estación de ferrocarril •  Apeadoiro de Pontevedra-Universidade •  Estación de autobuses de Pontevedra •  Porto deportivo de Pontevedra •  Porto de Marín-Pontevedra |
| Barrios | Centro histórico •  Ensanche-Centro cidade •  Campolongo •  O Burgo •  A Moureira •  A Eiriña •  Mollavao •  Monte Porreiro •  A Parda •  Valdecorvos •  Estribela |
| Medios de comunicación | Diario de Pontevedra •  Pontevedra Viva |
| Eventos | Culturgal •  Semana Galega de Filosofía •  Feira Franca de Pontevedra •  Cantos na Maré |
| Asociacións culturais | Ateneo de Pontevedra •  Aula Castelao de Filosofía •  Cineclube de Pontevedra •  Liceo Mutante |
| **Portal:Pontevedra** |